**projektas**

**reg. Nr. T-202**

**2.5. darbotvarkės klausimas**

**Pasvalio rajono savivaldybės taryba**

**Sprendimas**

**Dėl turto PERDAVIMO**

2021 m. spalio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsniu ir 12 straipsnio 1 bei 2 dalimis, įgyvendindama Pasvalio rajono savivaldybės turto valdymo, naudojimo ir disponavimo juo tvarkos aprašą, patvirtintą Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija), Pasvalio rajono savivaldybės tarybos 2021 m. kovo 31 d. sprendimą Nr. T1-62 „Dėl Pasvalio Lėvens pagrindinės mokyklos vidaus struktūros pertvarkymo“ ir atsižvelgdama į Pasvalio Lėvens pagrindinės mokyklos 2021 m. rugsėjo 29 d. raštą Nr. SD-258 „Dėl informacijos pateikimo“, Pasvalio rajono savivaldybės taryba nusprendžia:

1. Perduoti valdyti, naudoti ir disponuoti juo patikėjimo teise Pasvalio rajono savivaldybei nuosavybės teise priklausantį ir šiuo metu Pasvalio Lėvens pagrindinės mokyklos patikėjimo teise valdomą turtą:

1.1. Pasvalio savivaldybės administracijos Pasvalio apylinkių seniūnijai nekilnojamąjį turtą, esantį Ateities g. 2, Valakėlių k., Pasvalio apyl. sen.:

1.1.1. pastatą – sandėlį (inventorinis Nr. 1080007, įsigijimo metai – 1965, registro Nr. 44/1337130, unikalus Nr. 4400-2002-2695, bendras plotas – 65,30 kv. m), kurio įsigijimo vertė – 782,55 Eur, likutinė vertė 2021 m. rugpjūčio 31 d. – 64,16 Eur;

1.1.2. pėsčiųjų takus prie mokyklos pastato (inventorinis Nr. 1380008, įsigijimo metai – 2015), kurių įsigijimo vertė – 23 017,43 Eur, likutinė vertė 2021 m. rugpjūčio 31 d. – 17 262,96 Eur;

1.1.3. universalią sporto aikštelę prie mokyklos pastato (inventorinis Nr. 1380009, įsigijimo metai – 2015), kurios įsigijimo vertė – 50 678,21 Eur, likutinė vertė 2021 m. rugpjūčio 31 d. – 28 262,70 Eur;

1.1.4. vaikų žaidimo aikštelę mokyklos pastato (inventorinis Nr. 1380010, įsigijimo metai – 2015), kurių įsigijimo vertė – 17 791,33 Eur, likutinė vertė 2021 m. rugpjūčio 31 d. – 9 922,57 Eur.

1.2. Pasvalio krašto muziejui ilgalaikį materialųjį turtą, kurio bendra įsigijimo vertė – 7 859,12 Eur, likutinė vertė 2021 m. liepos 31 d. – 0,00 Eur, ir trumpalaikį materialųjį turtą, kurio įsigijimo vertė – 235,46 Eur (priedas).

2. Įgalioti Pasvalio Lėvens pagrindinės mokyklos direktorę Liną Rauckienę pasirašyti šio sprendimo 1 punkte nurodyto turto perdavimo ir priėmimo aktus.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė Virginija Antanavičienė, Suderinta DVS Nr. RTS-209

 Pasvalio rajono savivaldybės tarybos

2021 m. spalio d. sprendimo Nr. T1-

 priedas

**PASVALIO RAJONO SAVIVALDYBEI NUOSAVYBĖS TEISE PRIKLAUSANČIO TURTO, PERDUODAMO PASVALIO KRAŠTO MUZIEJUI, SĄRAŠAS**

**Trumpalaikis materialusis turtas:**

|  |  |  |  |  |
| --- | --- | --- | --- | --- |
| Eil.Nr. | Turto pavadinimas | Kiekis, vnt. | Vienetoįsigijimo vertė, Eur | Suma, Eur |
| 1. 1.
 | Sieninė rankena | 1 | 235,46 | 235,46 |
|  |  **Iš viso:**  | 235,46 |

**Ilgalaikis materialusis turtas:**

|  |  |  |  |  |  |
| --- | --- | --- | --- | --- | --- |
| Eil.Nr. | Turto pavadinimas | Inventorinis numeris | Įsigijimo metai | Pradinėvertė, Eur | Likutinėvertė (2020-08-31), Eur |
| 1. 1.
 | Elektros šildymo sistema | 1680282 | 1995-01-31 | 910,56 | 0,00 |
| 1. 1.
 | Elektros šildymo sistema | 1680283 | 1995-01-31 | 910,56 | 0,00 |
|  | Elektros šildymo sistema | 1680284 | 1995-01-31 | 910,56 | 0,00 |
|  | Pakeliama rankena  | 1680285 | 1995-01-31 | 391,57 | 0,00 |
|  | Pakeliama rankena | 1680286 | 1995-01-31 | 391,57 | 0,00 |
|  | Keltuvas su posūkiu  | 1680287 | 1996-12-31 | 4 344,30 | 0,00 |
|  |  **Iš viso:** | **7 859,12** | **0,00** |

\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**Dėl turto PERDAVIMO**

2021-10-06

Pasvalys

**1. Problemos esmė.**

Vadovaujantis [Lietuvos Respublikos valstybės ir savivaldybių turto valdymo, naudojimo ir disponavimo juo įstatymo](http://www3.lrs.lt/pls/inter3/dokpaieska.showdoc_l?p_id=453733) 12 straipsnio 1 ir 2 dalimis, Savivaldybei nuosavybės teise priklausančio turto savininko funkcijas, remdamasi įstatymais, įgyvendina Savivaldybės taryba, o Savivaldybės įstaigos ir organizacijos turtą valdo, naudoja ir juo disponuoja patikėjimo teise. Patikėjimo teisė į perduodamą Savivaldybės turtą atsiranda nuo turto perdavimo patikėjimo teisės subjektui (patikėtiniui) ir turto perdavimo–priėmimo akto pasirašymo.

 Šiuo metu sprendimo projekte nurodytą turtą patikėjimo teise valdo Pasvalio Lėvens pagrindinė mokykla. Pagal Pasvalio rajono savivaldybės tarybos 2021 m. kovo 31 d. sprendimą Nr. T1-62 „Dėl Pasvalio Lėvens pagrindinės mokyklos vidaus struktūros pertvarkymo“, nuo 2021 m. rugsėjo 1 d. likviduotas Pasvalio Lėvens pagrindinės mokyklos Valakėlių skyrius. Šiuo sprendimu Valakėlių skyriaus turtas, atsižvelgiant į Pasvalio Lėvens pagrindinės mokyklos raštą, Pasvalio krašto muziejaus ir Pasvalio rajono savivaldybės administracijos Pasvalio apylinkių seniūnijos sutikimus perimti šį turtą, jis perduodamas Pasvalio krašo muziejui ir Pasvalio apylinkių seniūnijai valdyti, naudoti ir disponuoti juo patikėjimo teise.

 **2. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė